**KALĖJIMŲ DEPARTAMENTAS**

**PRIE LIETUVOS RESPUBLIKOS TEISINGUMO MINISTERIJOS**

# 

# ELEKTRONINĖS STEBĖJIMO DUOMENŲ VALDYMO SISTEMOS NUOMOS PIRKIMAS

# MAŽOS VERTĖS PIRKIMO SĄLYGOS

|  |  |  |
| --- | --- | --- |
| **1.Bendrosios nuostatos.**  1.1. Kalėjimų departamentas prie Lietuvos Respublikos teisingumo ministerijos (toliau vadinama – perkančioji organizacija arba Kalėjimų departamentas) numato atlikti elektroninės stebėjimo duomenų valdymo sistemos nuomos pirkimą tiekėjų apklausos būdu. Perkančiosios organizacijos adresas: L. Sapiegos g. 1, LT-10312, Vilnius, tel. (8 5) 271 9003, faksas ( 8 5) 271 9007, įstaigos kodas 288697120, įgaliotas asmuo – Viešųjų pirkimų skyriaus vyriausiasis specialistas Jūratis Meškauskas, tel. (8 5) 271 90 66, elektroninio pašto adresas [Juratis.Meskauskas@kaldep.lt](mailto:Juratis.Meskauskas@kaldep.lt).  1.2. Pirkimo dokumentuose sąvokos, apibrėžtos Lietuvos Respublikos viešųjų pirkimų įstatyme (aktuali jo redakcija) (toliau – Viešųjų pirkimų įstatymas) bei Kalėjimų departamento prie Lietuvos Respublikos teisingumo ministerijos supaprastintų viešųjų pirkimų taisyklėse, patvirtintose Kalėjimų departamento prie Lietuvos Respublikos teisingumo ministerijos direktoriaus 2015 m. sausio 29 d. įsakymo Nr. V-42 (toliau – Supaprastintų viešųjų pirkimų taisyklės), kurios paskelbtos centrinėje viešųjų pirkimų informacinėje sistemoje (CVP IS).  1.3. Skelbimas apie pirkimą paskelbtas Viešųjų pirkimų įstatymo nustatyta tvarka Centrinėje viešųjų pirkimų informacinėje sistemoje (toliau - CVP IS).  1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.  1.5. Perkančioji organizacija nėra pridėtinės vertės mokesčio (toliau – PVM) mokėtoja.  1.6. Visos pirkimo sąlygos nustatytos pirkimo dokumentuose, kuriuos sudaro:  1.6.1. skelbimas apie pirkimą;  1.6.2. pirkimo sąlygos (kartu su priedais);  1.6.3. pirkimo sąlygų paaiškinimai (patikslinimai), taip pat atsakymai į tiekėjų klausimus (jeigu bus);  1.6.4. kita CVP IS priemonėmis pateikta informacija.  **2. Pirkimo objektas.**  2.1. Pirkimo objektas - elektroninės stebėjimo duomenų valdymo sistemos nuomos paslauga, kurios metu Tiekėjas Perkančiajai organizacijai perduoda vietovės stebėjimo įrenginius (MU (*monitoring unit*)), apykojes, specialią įrangą uždėti ir nuimti apykojes bei suteikia prieigas prie Tarnybinės stoties su programine įranga, skirtos saugoti ir administruoti stebėjimo duomenis (toliau – tarnybinė stotis) ir darbuotojų apmokymai naudotis elektroninės stebėjimo duomenų sistemos įranga.  2.2. Nuomojamos įrangos kiekiai: 60 (šešiasdešimt) vienetų vietovės stebėjimo įrenginių su 60 vienetų apykojų, su galimybe didinti arba mažinti įrangos kiekį 25 procentais, 10 (dešimt) vienetų specialios įrangos uždėti ir nuimti apykojes.  2.3. Tiekėjas privalo pateikti prisijungimo duomenis prie tarnybinės stoties vardinių vartotojų sąskaitų (pirmojo ir antrojo lygio);  2.4. Tiekėjas ne vėliau kaip per 5 darbo dienas, nuo sutarties įsigaliojimo dienos, privalo pradėti teikti elektroninės stebėjimo duomenų sistemos nuomos paslaugą perkančiajai organizacijai, perduodant naudotis vietovės stebėjimo įrenginius (MU (monitoring unit)), apykojes, specialią įrangą uždėti ir nuimti apykojes bei suteikti prieigas prie tarnybinės stoties (toliau – Įranga) bei užtikrinant Įrangos nepertraukiamą veikimą intensyviajai 60 nuteistųjų priežiūrai vykdyti.  2.5. Tiekėjas per 5 darbo dienas, nuo sutarties įsigaliojimo dienos, privalo apmokyti 25 (dvidešimt penki) perkančiosios organizacijos ir jai pavaldžių įstaigų darbuotojus uždėti ir nuimti apykojes, naudotis programine įranga ir perduoti prisijungimo duomenis prie tarnybinės stoties vardinių vartotojų sąskaitų (pirmojo ir antrojo lygio).  2.6. Reikalavimai elektroninei stebėjimo duomenų valdymo sistemos įrangai ir kitos sąlygos pateikiamos techninėje specifikacijoje (pirkimo dokumentų 2 priedas).  2.7. Su tiekėju bus sudaroma sutartis 3 (trejiems) mėnesiams. Sutartis gali būti pratęsiama dar 3 (trejiems) mėnesiams.  **3.** **Pasiūlymo pateikimo sąlygos**.  3.1. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma, vokuose), ir naudodamasis CVP IS priemonėmis.  3.2. Šis pirkimas į dalis neskirstomas.  3.3. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia pirkimo sutarties vykdymui. 3.4. Pasiūlymas pateikiamas pagal pirkimo sąlygų 1 priedo formą. Pasiūlymo kaina pateikiama eurais (suapvalinant iki dviejų skaičių po kablelio). Į kainą turi būti įskaičiuoti visi mokesčiai ir visos tiekėjo išlaidos. 3.5. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamoje adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, **bus atmesti kaip neatitinkantys pirkimo dokumentų reikalavimų.** Pasiūlymus gali teikti tik CVP IS registruoti tiekėjai. Visi pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc ir kt.).  3.6. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, kartu turi būti pateiktas vertimų biuro ar notaro patvirtintas vertimas į lietuviųkalbą.  3.7. Tiekėjas turi nurodyti subtiekėjus (subteikėjus), kuriuos jis ketina pasitelkti sutarčiai vykdyti.  3.8. Tiekėjui nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.  3.9. Pasiūlymas turi būti pateiktas iki **2016 m. balandžio 12 d.** **10 val. 00 min.** (Lietuvos Respublikos laiku).  3.10. Pasiūlymo galiojimo terminas turi būti ne trumpesnis nei 90 dienų nuo pasiūlymo pateikimo termino dienos.  3.11. Perkančioji organizacija atsako į tiekėjo prašymą paaiškinti (patikslinti) pirkimo dokumentus, jei prašymas paaiškinti (patikslinti) pirkimo dokumentus yra gautas likus ne mažiau kaip 4 darbo dienoms iki pasiūlymų pateikimo termino pabaigos. Visi atsakymai į tiekėjų pateiktus klausimus skelbiami viešai CVP IS, ten pat, kur buvo paskelbti pirminiai pirkimo dokumentai, ne vėliau kaip likus 1 darbo dienai iki pasiūlymų pateikimo termino pabaigos.  3.12. Nesibaigus pasiūlymų pateikimo terminui, perkančioji organizacija turi teisę savo iniciatyva paaiškinti, patikslinti konkurso sąlygas.  **4.** **Pasiūlymų nagrinėjimas.**  4.1. Pasiūlymai bus vertinami eurais pagal mažiausios kainos kriterijų.  4.2. Pasiūlymai nagrinėjami ir vertinami konfidencialiai, nedalyvaujant pasiūlymus pateikusių tiekėjų atstovams. Perkančioji organizacija nagrinės:  4.2.1. ar pasiūlymas atitinka pirkimo dokumentuose nustatytus reikalavimus;  4.2.2. ar nebuvo pasiūlytos per didelės, perkančiajai organizacijai nepriimtinos kainos;  4.3. Tiekėjo pateiktas pasiūlymas bus atmestas jei:  4.3.1. pasiūlymas neatitiko pirkimo dokumentuose nustatytų reikalavimų arba tiekėjas per nurodytą terminą nepaaiškino pasiūlymo;  4.3.2. tiekėjas pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis;  4.3.3. pasiūlymas ar kiti pirkimo dokumentai pateikti ne CVP IS priemonėmis;  4.4. Perkančioji organizacija turi teisę derėtis su dalyviais dėl pateiktų pasiūlymų turinio (kainos, ir pan.). Derybos turi būti protokoluojamos. Derybų protokolą pasirašo pirkimų organizatorius ir dalyvio, su kuriuo derėtasi, įgaliotas atstovas.  **5.** **Sprendimas apie laimėjusį pasiūlymą.**  5.1. Perkančioji organizacija nustato pasiūlymų eilę (išskyrus atvejus, kai pasiūlymą pateikia tik vienas tiekėjas) ir laimėjusį pasiūlymą.  5.2. Pasiūlymų eilė nustatoma kainos didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas tiekėjas, kurio su pasiūlymas CVP IS pateiktas anksčiau.  5.3. Perkančioji organizacija tiekėjams nedelsdama, CVP IS priemonėmis, praneša apie priimtą sprendimą sudaryti pirkimo sutartį, nurodo nustatytą pasiūlymų eilę, laimėjusį pasiūlymą.  5.4. Perkančioji organizacija iki sutarties sudarymo turi teisę nutraukti pirkimo procedūras.  6. **Ginčų nagrinėjimo tvarka.**  6.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia turi pateikti pretenziją perkančiajai organizacijai Viešųjų pirkimų įstatymo V skyriuje nustatyta tvarka. Pretenzija turi būti pateikta CVP IS priemonėmis. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui Viešųjų pirkimų įstatymo V skyriuje nustatyta tvarka.  **7.** **Pirkimo sutarties sąlygos.**  7.1. Sudarant pirkimo sutartį, negali būti keičiama laimėjusio tiekėjo pasiūlyta kaina ir pirkimo dokumentuose bei pasiūlyme nustatytos sąlygos.  7.2. Tiekėjas privalo pateikti sutarties įvykdymo užtikrinimą perkančiajai organizacijai ne vėliau kaip per 5 darbo dienas nuo sutarties pasirašymo. Jei tiekėjas per šį laikotarpį sutarties įvykdymo užtikrinimo nepateikia, laikoma, kad tiekėjas atsisakė sudaryti Sutartį. Užtikrinimo suma - 5 % sutarties kainos. Sutarties įvykdymo užtikrinimas įsigalioja banko garantijos, kredito unijos garantijos arba draudimo bendrovės laidavimo rašto išdavimo dieną ir turi galioti visą sutarties laikotarpį.  7.3. Sutarties kaina, sutarties galiojimo laikotarpiu gali būti perskaičiuojama, pasikeitus pridėtinės vertės mokesčiui sutartyje nurodytoms paslaugoms. Tokiu atveju Tiekėjas turi informuoti apie tai Perkančiąją organizaciją ne vėliau kaip prieš 30 dienų.  7.4. Sutarties kainos pakeitimas įforminamas abiejų sutarties šalių papildomu susitarimu prie sutarties, po teisės aktų, keičiančių mokesčio dydį įsigaliojimo.  7.5. Sutarties kaina pasikeičia atitinkama dalimi, atsižvelgiant į kainos sudėtyje esančio mokesčio dalį.  7.6**.** Tiekėjas iki kiekvieno kalendorinio mėnesio 10 (dešimtos) dienos pateikia Perkančiajai organizacijai sąskaitą-faktūrą (toliau – Sąskaita), kurioje nurodomi praėjusio ataskaitinio laikotarpio Prekių nuomos kaina. Sąskaita pateikiama Perkančiosios organizacijos nurodytu adresu ir/ar elektroniniu būdu.  7.7.Perkančioji organizacija įsipareigoja atsiskaityti už Prekių nuomą pagal tiekėjo pateiktą sąskaitą per vieną mėnesį nuo tiekėjo sąskaitos gavimo dienos, sumokėdamas Sąskaitoje nurodytas sumas į tiekėjo banko sąskaitą, nurodytą sutarties rekvizituose.  7.8. Perkančioji organizacija, atsižvelgdama į ataskaitiniame laikotarpyje stebimų probuojamųjų skaičių ir iki ataskaitinio laikotarpio pabaigos likus ne mažiau 5 darbo dienoms pateikdama tiekėjui rašytinį prašymą, turi teisę ateinančiam ataskaitiniam laikotarpiui iki 50 procentų mažinti ir didinti nurodytos įrangos nuomos apimtį. Įrangos nuomos vieno mėnesio kaina mažinama arba didinama proporcingai Įrangos apimties mažinimui arba didinimui.  Pirkimo dokumentų 1 priedas |  |  |

# PASIŪLYMAS ELEKTRONINĖS STEBĖJIMO DUOMENŲ VALDYMO SISTEMOS NUOMOS PIRKIMUI

(Data)

\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:

1)  skelbime apie pirkimą;

2) mažos vertės pirkimo sąlygose (kartu su priedais);

2)  kituose pirkimo dokumentuose (jų paaiškinimuose, papildymuose, atsakymuose į tiekėjų klausimus).

Mes siūlome:

|  |  |  |  |  |
| --- | --- | --- | --- | --- |
| Eil. Nr. | Pavadinimas | Mato vnt. | Kaina,  Eur be PVM | Kaina,  Eur su PVM |
| 1. | Vieno mėnesio elektroninės stebėjimo duomenų valdymo sistemos nuomos kaina | 60 nuteistųjų stebėti |  |  |

|  |
| --- |
| Iš viso Eur su PVM \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(nurodyti sumą skaičiais ir žodžiais)* |

Į šią sumą įeina visos išlaidos ir visi mokesčiai, taip pat ir PVM.

Pasiūlymas galioja iki 2016 m. \_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens vardas, pavardė, parašas)

Pirkimo dokumentų 2 priedas

**ELEKTRONINĖS STEBĖJIMO DUOMENŲ VALDYMO SISTEMOS NUOMOS**

**TECHNINĖ SPECIFIKACIJA**

Pirkimo objektas – elektroninės stebėjimo duomenų valdymo sistemos nuomos paslauga, kurios metu Tiekėjas Perkančiajai organizacijai perduoda vietovės stebėjimo įrenginius (MU (*monitoring unit*)), apykojes, specialią įrangą uždėti ir nuimti apykojes bei suteikia prieigas prie Tarnybinės stoties su programine įranga, skirtos saugoti ir administruoti stebėjimo duomenis (toliau – tarnybinė stotis).

Pirkimo objektui keliami reikalavimai:

**1.** Reikalavimai vietovės stebėjimo įrenginiui:

**1.1.** vietovės stebėjimo įrenginys turi būti su integruota radijo bangų perdavimo galimybe, užtikrinančia nuteistojo buvimo stebėjimą jo gyvenamojoje vietoje per uždėtą apykoję;

**1.2.** vietovės stebėjimo įrenginys turi būti su programine įranga, kurios dėka nuteistajam uždėtos apykojės pagalba būtų galima fiksuoti nuteistojo buvimą jo gyvenamojoje vietoje jam nustatytu metu ir siųsti gaunamą informaciją į tarnybinę stotį;

**1.3.** vietovės stebėjimo įrenginys turi būti stacionarus prietaisas, maitinamas iš elektros tinklo (įtampa 220 V), esančio nuteistojo gyvenamojo vietoje;

**1.4.** nutrūkus elektros energijos tiekimui, vietovės stebėjimo įrenginio darbas vidinio akumuliatoriaus pagalba turi būti užtikrintas ne mažiau kaip 30 (trisdešimt) minučių;

**1.5.** vietovės stebėjimo įrenginys turi fiksuoti bet kokį jo perkėlimą iš pastatytos vietos (judinimas, perkėlimas atjungiant elektros įtampą, ir pan.) ir perduoti šią informaciją į tarnybinę stotį. Jeigu tarnybinė stotis kurį laiką buvo nepasiekiama iš vietovės stebėjimo įrenginio, jis turi perduoti šią informaciją į tarnybinę stotį;

**1.6.** jeigu bandoma dirbtinai slopinti vietovės stebėjimo įrenginio signalą, įrenginys turi perduoti informaciją į tarnybinę stotį.

**1.7.** turi būti galimybė nustatyti stacionaraus prietaiso ir apykojės veikimo nuotolį patalpose ne mažiau kaip 50 metrų atstumu.

**2.** Reikalavimai apykojei:

**2.1.** apykojės sudedamosios dalys – asmens tapatybės įtaisas (toliau – PID (*personal identification device*)), dirželis, priemonė sujungti PID su dirželiu (segtukai) arba apykojė, kuri susideda iš technologinės dalies ir sujungiamosios dalies;

**2.2.** PID maitinimo šaltinis turi būti nekraunamas vidinis akumuliatorius, kurio pakaktų ne mažiau kaip 1 (vieneriems) metams;

**2.3.** apykojės nebūtų galima nuimti nepažeidus jos dirželio arba technologinės dalies ar sujungiamosios dalies;

**2.4.** PID su dirželiu turi būti pagaminta iš nealergizuojančių (alergijos neskatinančių), sveikatai nekenkiančių medžiagų su viduje esančia optinio pluošto gija ar kita apsaugos technologija, kuri leistų identifikuoti apykojės dirželio ar kitos sujungiamosios dalies pažeidimą ir perduotų signalą apie dirželio ar kitos sujungiamosios dalies pažeidimą vietovės stebėjimo įrenginiui;

**2.5.** apykojės dirželio ilgis gali būti reguliuojamas dvejopai: (1) reguliuojamas pagal dirželio ilgį, t. y. vientisas, su galimybe išmatavus konkretaus nuteistojo individualias kojos savybes, jį patrumpinti; (2) reguliuojamas pagal dydį, t. y. skirtingo ilgio dirželiai, kurie, išmatavus konkretaus nuteistojo individualias kojos savybes, parenkami pagal konkretų nuteistojo kojos apimtis. Toks dirželis turi būti suvartojamasis (vienkartinis). Jeigu naudojama apykojė, kuri susideda iš technologinės dalies ir sujungiamosios dalies, tai turi būti numatyta galimybė naudoti skirtingus tokios sujungiamosios dalies dydžius. Apykoję per jos dirželį ar naudojant apykoję su tehnologine ir specialiąja dalimi, nuo nuteistojo kojos turi būti galima nuimti tik naudojant specialią įrangą;

**2.6.** savavališkai pažeidus apykojės dirželį ar sujungiamąją apykojės dalį, apykojė turi siųsti signalą į vietovės stebėjimo įrenginį, kuris savo ruožtu šią informaciją perduoda į tarnybinę stotį. Apykojė turi siųsti pranešimą į tarnybinę stotį, kai yra bandoma ją perprogramuoti. Apykojės baterijai senkant, apykojė apie tai turi siųsti pranešimą į tarnybinę stotį arba į vietovės stebėjimo įrenginį;

**2.7.** apykojė turi būti patogi dėvėti, netrukdyti nešiojant ilgaaulius batus asmeniui dirbant;

**2.8.** apykojėsbe dirželio ar sujungiamosios dalies ir priemonių, sujungiančių elektroninio stebėjimo priemonę (apykoję) su dirželiu svoris turi būti iki 200 (dviejų šimtų) gramų nustatant -/+ 30 gramų paklaidą;

**2.9.** apykojė turi būti atspari galimam besikeičiančios aplinkos poveikiui (temperatūros skirtumui nuo –40°C iki +50°C, vandens poveikiui ir slėgiui iki 3 m. gylio netrumpesniam kaip 30 min. laikotarpiui).

**3.** Reikalavimai programinei įrangai:

**3.1.** vietovės stebėjimo įrenginys turi būti su programine įranga, kurios dėka būtų fiksuojamas nuteistojo buvimas jam nustatytu metu jo gyvenamojoje vietoje;

**3.2.** turi būti galima bet kuriuo paros metu stebėti asmens buvimą gyvenamojoje vietoje tiesioginiu būdu (*on-line*);

**3.3.** vietovės stebėjimo įrenginys gaunamą informaciją turi siųsti į tarnybinę stotį, kuri užtikrina duomenų saugojimą. Probacijos tarnybų ir Kalėjimų departamento pareigūnai turi turėti galimybę tarnybinėje stotyje esančius stebėjimo duomenis nuskaityti, juos peržiūrėti, gauti išklotinę tekstiniu pavidalu ar kitaip disponuoti;

**3.4.** Tarnybinė stotis turi saugoti visus įrangos fiksuotus pažeidimus ir asmens buvimo gyvenamojoje vietoje duomenų istoriją visą sutarties galiojimo laiką ir vieną mėnesį po sutarties pasibaigimo;

**3.5.** Prisijungimas prie tarnybinės stoties turi būti vykdomas per internetinę sąsają tik iš probacijos tarnybos arba Kalėjimų departamento kompiuterių su vardinėmis vartotojo sąskaitomis. Skiriamos pirmojo ir antrojo lygio vartotojų sąskaitos. Pirmojo lygio vartotojų sąskaitos skirtos probacijos tarnybų pareigūnams, kurie turi matyti tik savo apygardoje esančių asmenų stebėjimo duomenis ir gali juos koreguoti, įvesti naują informaciją ir kitaip jais disponuoti. Antrojo lygio vartotojų sąskaitos sukuriamos Kalėjimų departamento pareigūnams. Jos skirtos matyti visus su asmenų stebėjimu susijusius duomenis šalies mastu, sukurti naujas pirmo ir antro lygio vardines sąskaitas, priskirti jiems apygardas ir esant reikalui, kai vardinę vartotojo sąskaitą turintis pirmojo arba antrojo lygio vartotojas pasikeičia – panaikinti ar sukurti naują vardinę sąskaitą. Tokiems atvejams sistemoje turi būti numatytas laisvų sąskaitų rezervas arba galimybė koreguoti nebenaudojamas vardines pirmojo ir antrojo lygio vartotojo sąskaitas;

**3.6.** Internetinėje sąsajoje turi būti paieškos variklis, skirtas rasti ir identifikuoti stebimą asmenį pagal jo asmens duomenis, gyvenamąją vietą, naudojamos vietovės stebėjimo įrenginio arba PID numerį. Turi būti numatyta galimybė rasti ir sugrupuoti stebimus asmenis, pagal tai ar jie atitinkamu metu yra stebimi (aktyvūs) ar jų stebėjimas jau yra pasibaigęs (neaktyvūs);

**3.7.** Informacija tarnybinėje stotyje turi būti apsaugota nuo nesankcionuotų prisijungimų. Tarnybinės stoties panelėje turi būti grafa, kurioje pateikiama tokių bandymų prisijungti išklotinė;

**3.8.** Tarnybinėje stotyje turi būti užprogramuotas automatinis vasaros ir žiemos laiko pasikeitimas;

**3.9.** Pasibaigus sutarčiai turi būti galimybė perduoti visus, su elektroniniu stebėjimu susijusius duomenis Perkančiajai organizacijai elektroninės laikmenos pavidalu (CD, DVD, USB) ir savo ruožtu pasibaigus duomenų saugojimo terminui juos pašalinti iš tarnybinės stoties;

**3.10.** sistema privalo turėti galimybę priskirti kelis vietovės stebėjimo įrenginius vienam asmeniui ir tuo atveju, kai šį įvykį tuo pačiu metu užfiksavo visi priskirti įrenginiai, informuoti apie stebimo asmens pasitraukimą iš vietovės;

**3.11.** sistema privalo turėti galimybę sukurti stebėjimo laiko išimtis (darbotvarkės koregavimas).

**4.** Reikalavimai specialiai įrangai uždėti ir nuimti apykojes:

**4.1.** Įranga turi būti tinkama uždėti ir nuimti paslaugos metu suteikiamas apykojes;

**4.2.** Įranga turi būti saugi, nesukelianti pavojaus nei pareigūnui, nei asmeniui, kuriam yra uždedama apykojė.

**5.** Elektroninio stebėjimo priemonių sistema turi veikti pastoviai. Vidinių gedimų skaičius negali viršyti 1 karto per 1 mėnesį, elektroninio stebėjimo sistemos prastova negali viršyti 1 val., o bendras prastovų laikas per 4 mėnesius negali viršyti 4 val.

**6.** Ne mažiau kaip 25 (dvidešimt penki) Kalėjimų departamentui ir jam pavaldžių įstaigų darbuotojų turi būti apmokomi uždėti ir nuimti aptykoję, naudotis programine įranga.

**7.** Vieno asmens aktyviam stebėjimui reikalinga Įrangos apimtis:

**7.1.** 1 (vienas) vietovės stebėjimo įrenginys;

**7.2.** 1 (viena) apykojė. Vienai apykojei priskiriamos sudedamosios dalies – dirželio skaičius yra 1 (vienas) nesunaudojamas dirželis ar kita sujungiamoji dalis arba 2 (du) suvartojami dirželiai;

**7.3.** 1 (viena) elektroninė terpė tarnybinėje stotyje, skirta priimti stebėjimo duomenis.

**8.** Visa įranga turi būti pritaikyta (turi leidimus) naudoti ES šalyse ir turėti naudojimosi instrukciją lietuvių kalba.

Jeigu techninėje specifikacijoje apibūdinant pirkimo objektą yra nurodytas konkretus modelis ar šaltinis, konkretus procesas arba prekės ženklas, patentas, tipai, konkreti kilmė ar gamyba, laikyti, kad perkančioji organizacija šį nurodymą pateikia įrašant žodžius „arba lygiavertis“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_